**1.1**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 až § 288 zákona č. 513/1991 Zb. Obchodný zákonník v znení neskorších predpisov

zverejňuje

zámer na uzatvorenie Zmluvy o budúcej kúpnej zmluve na predaj majetku mesta

formou obchodnej verejnej súťaže č. 04/2022

schválenou uznesením mestského zastupiteľstva č. 111/2022 písm. A zo dňa 29.09.2022.

**PREDMET SÚŤAŽE**

1. Predmetom obchodnej verejnej súťaže (ďalej len „OVS“) je uzatvorenie Zmluvy o budúcej kúpnej zmluve na predaj mestských pozemkov v rozsahu novovyhotoveného geometrického plánu (podrobne viď. 1.3 – GP č. 103/2022) a to osobitne

- „**Nehnuteľnosti 1**“ o celkovej výmer **16710 m2** pozostávajúcej zo súboru parc. CKN č. 4013/6 – orná pôda o výmere 14234 m2 a parc. CKN č. 4013/4 vodná plocha o výmere 2476 m2 a

- „**Nehnuteľnosti 2**“ o celkovej výmer **16710 m2** pozostávajúcej zo súboru parc. CKN č. 4013/12 – orná pôda o výmere 15140 m2 a parc. CKN č. 4013/14 vodná plocha o výmere 1570 m,

ktoré sú zapísané na LV č. 3443 k.ú. Fiľakovo v podiele 1/1.

2. Minimálna kúpna cena predmetu súťaže t.j. Nehnuteľnosti 1 a Nehnuteľnosti 2 je stanovená v zmysle uznesenia MZ č. 111/2022 písm. B zo dňa 29.09.2022 vo výške **100,00 EUR/m2** (slovom jednosto eur ).

3. Pozemky sú situované mimo zastavaného územia mesta v mestskej štvrti 7 – Juh mesta pri ul. Biskupickej. V zmysle Územného plánu mesta Fiľakovo ide o funkčné využitie účelovej vybavenosti. Predmet súťaže je vhodný hlavne na vybudovanie objektov obchodných reťazcov s príslušným zázemím. (podrobne viď. 1.4 – Situácia Nehnuteľnosti 1 a 2).

**PODMIENKY SÚŤAŽE**

1. Súťaž sa začína dňom jej uverejnenia na internetovej stránke mesta <http://www.filakovo.sk>, na úradnej tabuli mesta Fiľakovo a regionálnej tlači MY-Novohradské noviny a Fiľakovské zvesti.

2. Návrh do OVS predkladá záujemca v zalepenej obálke, kde uvedie meno/názov, adresu záujemcu a označenie „OVS č. 04/2022 – NEHNUTEĽNOSTI NA UL. BISKUPICKEJ - NEOTVÁRAŤ“-

V obálke záujemca predloží:

1. návrh Zmluvy o budúcej kúpnej zmluve
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. čestné vyhlásenie záujemcu o tom, že v prípade víťazstva v OVS všetky náklady súvisiace s prevodom predmetu OVS uhradí na vlastné náklady,
5. čestné vyhlásenie záujemcu o tom, že v čase podania návrhu nie je voči nemu vedené exekučné ani konkurzné konanie alebo reštrukturalizačné konanie,
6. čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,

3. Kritériom na vyhodnotenie ponúk je najvyššia ponúkaná cena za predmet súťaže.

4. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr do **30. novembra 2022 do 13.00 hod**. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

5. Návrhy predložené do OVS vyhodnotí komisia. Výsledok OVS oznámi vyhlasovateľ účastníkom súťaže do 5 dní po ukončení vyhodnotenia súťažných návrhov.

6. Zasadnutie hodnotiacej komisie sa uskutoční v termíne najneskôr do 07.12.2022.

7. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

- právo odstúpiť od zmluvy v prípade nezaplatenia kúpnej ceny a ostatných nákladov v stanovenej lehote,

- právo ponúknuť uzavretie kúpnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie kúpnej zmluvy, alebo ak nepodpíše kúpnu zmluvu do 30 dní odo dňa vyhodnotenia OVS.

8. Víťaz OVS bude povinný uzatvoriť Zmluvu o budúcej kúpnej zmluve v rozsahu návrhu (podrobne viď. 2a - Návrh Zmluvy o budúcej kúpnej zmluve).

9. Záujemcovia nemajú nárok na náhradu nákladov spojených s účasťou na súťaži.

10. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 25.10.2022

v.r.

Mgr. Attila Agócs, PhD.

primátor mesta

Prílohy:

Súťažné podmienky **1.2**

GP č. 103/2022 **1.3**

Situácia Nehnuteľnosti 1-2 **1.4**

Návrh Zmluvy o budúcej kúpnej zmluve **2a**

Súhlas záujemcu so súťažnými podmienkami **2b**

Súhlas záujemcu so spracovaním osobných údajov **2c**

Čestné vyhlásenia záujemcu podľa bodov **2d)** až **2f)**

Vyvesené dňa : 31.10.2022

Zvesené dňa: